RESOLUCIÓN do 26 de abril de 2013, da Dirección Xeral de Traballo e Economía Social, pola que se dispón a inscrición no rexistro e a publicación no Diario Oficial de Galicia do acordo da comisión mixta do convenio colectivo de Supervisión y Control, S.A., relativo á aclaración e interpretación do artigo 8 (xubilación parcial) do dito convenio.
Consellería de Traballo e Benestar — III. Outras disposicións — 27/05/2013

Visto o acordo da comisión mixta do convenio colectivo de Supervisión y Control, S.A. polo que se procede á aclaración e interpretación do artigo 8 (xubilación parcial) subscrito na xuntanza do 27 de marzo de 2013, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
A Dirección Xeral de Traballo e Economía Social
Primeiro. Ordenar a inscrición do devandito acordo no Rexistro Xeral de Convenios desta dirección xeral.
Segundo. Remitir o texto orixinal ao correspondente servizo deste centro directivo.
Terceiro. Dispoñer a súa publicación no
Diario Oficial de Galicia
.
Santiago de Compostela, 26 de abril de 2013
Na Coruña, ás 12.00 horas do día 27 de marzo de 2013 reúnense, a través de medios telemáticos, os membros da comisión mixta de interpretación do convenio colectivo de Supervisión y Control, S.A. integrada polas seguintes persoas: Isabel Álvarez Álvarez (DNI 33991822F) e José Antonio Enríquez Núñez (DNI 33324170E), en representación da parte social, e Raquel Grandal Ramos (DNI 32679424N) e Mercedes Olmedo Martínez (DNI 36132114B), en representación da empresa
De conformidade co establecido no artigo 9 do convenio colectivo de empresa e o artigo 91 do Estatuto dos traballadores, procede a comisión a aclarar e interpretar o artigo 8 do convenio (xubilación parcial). A intención das partes foi, na medida do posible, manter a xubilación parcial nos termos vixentes no momento da sinatura do convenio.
En relación coa recente normativa (artigo 8 e disposición derradeira quinta do Real decreto lei 5/2013, do 15 de marzo, de medidas para favorecer a continuidade da vida laboral dos traballadores de maior idade e promover o envellecemento activo), aclárase que do dito artigo se deduce a necesidade de documentar a existencia dun plan de prexubilación, en virtude do cal:
1º. As traballadoras e traballadores da empresa, nacidos ata o 31 de decembro de 1957 e cuxa vixencia se estenderá ata o 31 de decembro de 2018, poderán acceder á xubilación parcial en virtude das condicións de incorporación previstas xenericamente na Lei 27/2011, do 1 de agosto.
2º. As persoas con dereito a acollerse á xubilación parcial no referido ámbito temporal encóntranse relacionadas no anexo a este acordo.
3º. Na empresa é de aplicación o convenio colectivo de Supervisión y Control, S.A. (código de convenio 82100012012012) publicado no
Diario Oficial de Galicia
núm. 126, do 3 de xullo de 2012.
4º. Ás persoas incluídas neste plan de xubilación parcial recoñéceselles o dereito subxectivo de solicitar da empresa a xubilación parcial e a redución de xornada no límite máximo legalmente previsto do 85 %, cando reúnan os requisitos legalmente establecidos. A empresa comprométese a acceder a ela en todos aqueles supostos que sexa posible.
5º. O ámbito de aplicación deste acordo circunscríbese á empresa Supervisión y Control, S.A., e os códigos de conta de cotización afectados relaciónanse en anexo adxunto.
6º. En cumprimento do disposto no citado Real decreto lei 5/2013, darase comunicación á correspondente delegación provincial do Instituto Nacional da Seguridade Social antes do próximo 15 de abril.
Relación de traballadores e traballadoras incluídos no plan de xubilación parcial:
Relación de códigos de conta de cotización afectados: